## Iepirkuma komisijas

2017.gada 21.marta sēdē sniegtā atbilde uz uzdoto jautājumu par iepirkumu

“Drukas iekārtu, skeneru, faksu un kopētāju apkope un remonts”

(Iepirkuma identifikācijas numurs – NVA 2017/4)

**Jautājums**

Līguma paraugā - 6.pielikums (LĪGUMS PAR DRUKAS IEKĀRTU, SKENERU, FAKSU UN KOPĒTĀJU TEHNISKO APKOPI UN REMONTU) 4.nodaļas (PUŠU PIENĀKUMI UN TIESĪBAS) punktā 4.1.Pasūtītāja pienākumi un tiesības: Pasūtītājam nav norādīts pienākums ekspluatēt drukas iekārtas, skenerus, faksus un kopētājus atbilstoši attiecīgo iekārtu ražotāja rekomendējošām prasībām.

**Jautājums:** Kā Pakalpojuma sniegšanas pretendents var dot garantijas remonta darbiem (noteikts Līguma punktā 2.6. "Veiktajiem remontdarbiem un rezerves daļām jānodrošina garantija ne mazāk kā seši mēneši vai ne mazāk kā to noteicis ražotājs."), ja Pasūtītāja darbinieki veiks neatbilstošu iekārtu ekspluatāciju?

Lūgums papildināt Līguma projektu (6.pielikums) ar punktu 4.1.5:
4.1.5 drukas iekārtas, skenerus, faksus un kopētājus ekspluatēt atbilstoši attiecīgo iekārtu ražotāja rekomendējošām prasībām.

**Atbilde:**

Līguma projekta 5.2.punkts paredz, ka izpildītājam jānovērš iekārtu bojājumi bez maksas, ja tie radušies izpildītāja vainas dēļ, proti, šāda atbildība izpildītājam neiestājas, ja iekārta ir bojāta pasūtītāja darbinieku vainas dēļ. Līguma punkts paredz defektācijas akta sagatavošanu, kurā tiek fiksēti iekārtas bojājumi un to rašanās cēloņi, līdz ar to izpildītājam neiestājas atbildība par veiktajiem remonta darbiem vai izmantotajām rezerves daļām, ja tiks konstatēta pasūtītāja atbildība. Līgums netiks papildināts ar Jūsu piedāvāto līguma punktu, jo ražotāja ieteikumiem ir rekomendējošs raksturs, proti, tie nav obligāti pasūtītāja darbiniekiem.

**Jautājums:**

Gatavojot piedāvājumu un iepazīstoties ar ATKLĀTA KONKURSA "Drukas iekārtu, skeneru, faksu un kopētāju apkope un remonts" NOLIKUMU (Identifikācijas Nr. NVA 2017/4) 1.pielikuma TEHNISKAIS UN FINANŠU
PIEDĀVĀJUMS 1.punktu "1. Pretendents nodrošina Nodarbinātības valsts aģentūras (turpmāk - Pasūtītāja) rīcībā esošo drukas iekārtu, skeneru, faksu un kopētāju (turpmāk - iekārtas) tehniskās apkopes un remonta pakalpojumu
(t.sk. diagnostikas veikšana (defektīvās detaļas noteikšana ietver bojātās konkrētās detaļas atklāšanu)) uzsākšanu darba dienās darba laikā no plkst.8:30 līdz plkst.17:00 16 stundu laikā (Latvijas teritorijā ) un 8 stundu laikā (Rīgā ) pēc Pasūtītāja pieprasījuma."

**Jautājums:** Vēlamies precizēt prasības remonta un apkopes darbu uzsākšanai. Lūgums paskaidrot, kā Pretendents var izpildīt prasības 8 stundu laikā pēc Pasūtītāja pieprasījuma saņemšanas plkst.16:30? Atbilstoši nolikumam
viņam ir tikai 30 minūtes lai uzsāktu darbu, jo pārējais nolikumā paredzētais laiks darba uzsākšanai (8 stundas) jau būs no 17:00 līdz plkst.0:30 ārpus darba laika. Šī prasība reāli nav iespējama.
Ja Nolikuma ir domāts darba stundu laiks vai nebūtu iespējams precizēt šo punktu sekojušā redakcijā:

Punkts 1. Pretendents nodrošina Nodarbinātības valsts aģentūras (turpmāk - Pasūtītāja) rīcībā esošo drukas iekārtu, skeneru, faksu un kopētāju (turpmāk - iekārtas) tehniskās apkopes un remonta pakalpojumu (t.sk. diagnostikas
veikšana (defektīvās detaļas noteikšana ietver bojātās konkrētās detaļas atklāšanu)) uzsākšanu darba dienās darba laikā no plkst.8:30 līdz plkst.17:00 - 16 **darba** stundu laikā (Latvijas teritorijā ) un 8 **darba** stundu laikā ( Rīgā )
pēc Pasūtītāja pieprasījuma.

Minētais precizējums ir nepieciešams ari līguma projektā: LĪGUMS PAR Drukas iekārtu, skeneru, faksu un kopētāju tehnisko apkopi un remontu.

5.2 Ja Izpildītāja vainas dēļ (nekvalitatīvas rezerves daļas, materiāli) Pasūtītāja drukas iekārtām tiek radīti bojājumi, Izpildītājs veic iekārtas (-u) remontu bez papildus samaksas. Par katru reizi, kad tiek konstatēts iekārtas
bojājums, Pasūtītāja kontaktpersona mutvārdos vai pa e-pastu paziņo par to Izpildītājam un uzaicina to uz Pakalpojuma sniegšanas vietu defektu konstatācijas akta sagatavošanai. Izpildītāja pārstāvim jāierodas Pakalpojuma
sniegšanas vietā astoņu **darba** stundu laikā darba dienās no paziņojuma saņemšanas brīža, iepriekš saskaņojot laiku ar Pasūtītāja pārstāvi. Ja Izpildītāja pārstāvis neierodas šajā termiņā, atsakās piedalīties defektu konstatācijas
akta sagatavošanā un/vai parakstīt defektu konstatācijas aktu, Pasūtītāja pārstāvis ir tiesīgs sagatavot defektu konstatācijas aktu vienpusēji bez Izpildītāja piedalīšanās, pieaicinot divus lieciniekus no Pakalpojuma sniegšanas vietā
strādājošajiem darbiniekiem. Šādā gadījumā Izpildītājam nav tiesības apstrīdēt sagatavoto defektu konstatācijas aktu.

5.3 Defektu konstatācijas aktā konstatētie trūkumi, bojājumi vai nepilnības Izpildītājam jānovērš 24 **darba** stundu laikā darba dienās no defektācijas akta nosūtīšanas brīža. Gadījumā, ja Izpildītājs trūkumus, bojājumus vai citas
nepilnības nenovērš noteiktajā termiņā, Pasūtītājs ir tiesīgs veikt to saviem spēkiem, vai pieaicinot trešās personas. Izpildītājs šādā gadījumā atlīdzina Pasūtītājam visus ar trūkumu, bojājumu vai citu nepilnību novēršanu saistītos
izdevumus.

**Atbilde:**

1. Atkārtoti norādām, ka jēdziens “darba stundas” nav viennozīmīgi saprotams, jo darba laiks katrā iestādē ir savādāks un pasūtītājs nevar pielāgoties pretendentu noteiktajiem darba laikiem. Saskaņā ar iepirkuma dokumentāciju iekārtu tehniskās apkopes un remonta pakalpojumi jāuzsāk 16 stundu laikā (Latvijas teritorijā) un 8 stundu laikā (Rīgā) darba dienās darba laikā pēc pasūtītāja pieprasījuma. Piemēram, ja pasūtītājs pieprasījumu nosūtījis plkst. 16:30, tad pakalpojuma sniegšanu var uzsākt tajā pašā darba dienā līdz plkst.17:00 vai nākošajā darba dienā darba laikā no plkst.8:30 līdz 16:30. Iepirkuma dokumentācija neparedz pakalpojuma sniegšanu ārpus darba laika;
2. Līguma 5.2.punktā noteiktais ierašanās laiks defektācijas akta sagatavošanai attiecas uz darba dienām (ne brīvdienām un svētku dienām) saskaņojot laiku ar pasūtītāju, tas nozīmē, pasūtītāja darba laikā, kas norādīts iepirkumā;
3. Līguma 5.3.punktā noteiktas laiks defektu novēršanai attiecas uz darba dienām (ne brīvdienām un svētku dienām), proti, defekti jānovērš 24 stundās darba dienās pasūtītāja darba laikā.

**Jautājums:**

**Lūgums precizēt  ATKLĀTA KONKURSA „Drukas iekārtu, skeneru, faksu un kopētāju apkope un remonts” NOLIKUMU**

**TEHNISKAIS UN FINANŠU PIEDĀVĀJUMS, sākumā 6.punktu:**

“6. Tehnikās apkopes veikšana sevī ietver:

6.1 analogie un digitālie kopētāji:

………

6.1.3. Optikas tīrīšanu;

……..

6.2 lāzera printeri, faksa aparāti un daudzfunkcionālas iekārtas ar lāzera izdruku

……..

6.2.3. Optikas tīrīšanu;

……..

6.3  skeneri:

……..

6.3.3. Optikas tīrīšanu;”

Lūgums papildināt punktus 6.1.3.; 6.2.3. un 6.3.3. norādot, ka optikas tīrīšana veicama atbilstoši ražotāja norādījumiem, **bez iekārtas pilnīgas vai daļējas izjaukšanas.**

Vairākumam no skeneru un drukas iekārtu ražotājiem periodiskas apkopes procedūrā ir zināmi ierobežojumi.

Gadījumi, kad ir nepieciešama optiskās sistēmas tīrīšana ar iekārtas pilnīgu vai daļēju izjaukšanu ir attiecināmi iekārtas remontam nevis tehniskai apkopei.

Minētie darbi ir veicami pakalpojuma sniedzēja telpās ar atbilstošu tehnisko nodrošinājumu, darba un vides apstākļiem.

**Atbilde:**

 Iepirkuma dokumentācijas tehniskā un finanšu piedāvājuma 6.punktā ir noteikts kādas darbības ietver iekārtu tehniskā apkope, t.sk., optikas tīrīšanu. Iepirkuma dokumentācija neparedz iekārtas daļēju vai pilnīgu izjaukšanu. Ja šāda darbība būtu nepieciešama, tā būtu norādīta pie attiecīgā ieraksta.